stanford-oval/wikipedia huggingface dataset:
Jaroslavl
Aiheesta muualla

Wikimedia Commonsissa on kuvia tai muita tiedostoja aiheesta .
Rossija g. Jaroslavl 2000 g. (Arkistoitu – Internet Archive) Kuvagalleria. photostranger.com
Jaroslavlin alueen kaupungit
Päähallintopaikka: Jaroslavl

Danilov | Gavrilov-Jam | Ljubim | Myškin | Pereslavl-Zalesski | Pošehonje | Rostov | Rybinsk | Tutajev | Uglitš
| n k Unescon maailmanperintökohteet Venäjällä |
| --- | --- | --- |
| Keskinen |  Jaroslavlin historiallinen keskusta  Kolomenskojen Kristuksen taivaaseenastumisen kirkko  Moskovan Kreml ja Punainen tori  Novodevitšin nunnaluostari  Troitse-Sergijevin luostari  Vladimirin ja Suzdalin valkoiset monumentit  |  |
| Kaukoitä |  Baikaljärvi  Daurian maisemat1  Kamtšatkan tulivuoret  Keskinen Sikhote-Alin  Lenan kansallispuisto  Wrangelinsaari  |  |
| Pohjois-Kaukasia |  Derbentin monumentit  |  |
| Luoteinen |  Ferapontovin luostari  Kiži  Komin aarniometsät  Kuurinkynnäs2  Novgorodin historialliset monumentit  Pietari Pietarhovin, Puškinin, Pauluskoin (Pavlovsk), Hatsinan, Strelnan, Kronstadtin, Oranienbaumin ja Pähkinälinnan kanssa  Pihkovan arkkitehtikoulun kirkot  Solovetskin luostari  Struven ketju3  |  |
| Siperia |  Altain kultavuoret  Baikaljärvi  Putoranan laakio  Uvs Nuurin syvänne1  |  |
| Eteläinen |  Läntinen Kaukasus  |  |
| Volga |  Bulgar  Kazanin Kreml  Svijažskin katedraali  |  |
1Yhdessä Mongolian kanssa. 2Yhdessä Liettuan kanssa. 3Yhdeksän muun maan kanssa.
Varsinais-Suomen maakunnan taajamat

Varsinais-Suomen maakunnassa on * taajamaa. Alla olevassa kartassa taajamat on esitetty vuoden 2021 taajamarajauksen mukaisesti.
Varsinais-Suomen taajamat.
Lukuteoria

Ulamin spiraali esittää alkulukujen jakautumista, joka on keskeinen kysymys lukuteoriassa.
Lukuteoria on matematiikan ala, joka perinteisesti keskittyy luonnollisten lukujen tutkimukseen, esimerkiksi niiden jaollisuuteen ja alkulukuihin. Nykyään lukuteoria voi käsitellä myös laajempia lukujoukkoja. Lukuteoria on yksi vanhimmista matematiikan aloista, sillä sen juuret ulottuvat kauas menneisyyteen aina 4 000 vuoden päähän.
Carl Friedrich Gaussin on väitetty sanoneen: "Matematiikka on tieteiden kuningatar ja lukuteoria on matematiikan kuningatar." Lukuteorialle on leimallista, että monet sen merkittävät ongelmat ovat helppoja maallikoillekin käsittää, mutta niiden ratkaisut ovat usein hyvin monimutkaisia ja vaativat useiden eri matematiikan alojen tuntemusta.
Lukuteoria voidaan jakaa eri osa-alueisiin, kuten analyyttiseen ja algebralliseen lukuteoriaan.
Historia

Antiikin matemaatikoista merkittäviä lukuteorian tutkijoita ja kehittäjiä olivat Pythagoras, Eukleides ja Diofantos. Antiikin ajan jälkeen lukuteoriaa kehittivät muun muassa Aryabhata Intiassa ja Ibn al-Haytham islamilaisessa maailmassa. Modernin länsimaisen lukuteorian isänä voidaan pitää 1600-luvulla elänyttä ranskalaista lakimiestä ja matemaatikkoa Pierre de Fermat'ta.
Jälkipolville Fermat'n nimi on tullut tunnetuksi kahdesta hänen nimeään kantavasta ongelmasta, Fermat'n pienestä lauseesta ja Fermat'n suuresta lauseesta. Fermat'n suuri lause oli pitkään kenties matematiikan kuuluisin ratkaisematon ongelma, kunnes Andrew Wiles ratkaisi sen 1990-luvulla. Työskentely ongelman parissa synnytti jopa uusia matematiikan lajeja, ja nämä aluevaltaukset ovat monesti olleet merkittävämpiä kuin lause itse.
Fermat'n jälkeen suuria lukuteoreetikkoja ovat olleet muun muassa Leonhard Euler, Joseph-Louis Lagrange ja Carl Friedrich Gauss.  Nykyäänkin lukuteoria on elävä matematiikan ala. Suomen tunnetuimpia nykyisiä lukuteoreetikkoja on Kaisa Matomäki.
Lukuteorian peruskäsitteitä

Lukuteoriassa jaollisuuden tutkimus on keskeisessä roolissa. Esimerkiksi Eukleideen algoritmilla voidaan löytää kahden kokonaisluvun suurin yhteinen tekijä. Tärkeitä objekteja lukuteoriassa ovat alkuluvut. Suuri kysymys on esimerkiksi lukujen jakaminen alkulukutekijöihin ja alkulukujen löytäminen. Usein käytetty työkalu lukuteoriassa on kongruenssi, joka perustuu jakoyhtälöön.
Ratkaisemattomia lukuteoreettisia ongelmia

Lukuteoriassa on paljon ongelmia, jotka on melko helppo selittää, mutta joille ei ole tähän mennessä löydetty ratkaisuja. Alla esimerkkinä muutamia.
Goldbachin konjektuuri, joka väittää että mikä tahansa kahta suurempi parillinen luku on kahden alkuluvun summa.
Väite, että alkulukukaksosia, eli alkulukuja joiden erotus on 2, on ääretön määrä.
Collatzin konjektuuri, jonka mukaan tietty yksinkertainen iteraatio päätyy ennen pitkää aina arvoon 1.
Onko olemassa parittomia täydellisiä lukuja?
Riemannin hypoteesia pidetään yhtenä matematiikan tärkeimmistä ratkaisemattomista ongelmista. Se liittyy Riemannin zeeta-funktion nollakohtiin, mutta on hieman monimutkaisempi esittää kuin yllä mainitut ongelmat.
Sovellukset

Lukuteoriaa pidettiin pitkään puhtaasti teoreettisena matematiikan osa-alueena, mutta nykyään sen tuottamia tietoja käytetään hyväksi muun muassa kryptografiassa. Monet salausmenetelmät, kuten RSA, perustuvat kokonaislukujen tekijöihinjakoon.
Kirjallisuutta

Thompson, Jan & Martinsson, Thomas: Matematiikan käsikirja.  Helsinki:  Tammi, 1994.  ISBN 951-31-0471-0
Haukkanen, Pentti: Lukuteoriaa
Aiheesta muualla

Wikimedia Commonsissa on kuvia tai muita tiedostoja aiheesta .
Encyclopaedia Britannica: number theory (englanniksi)
Sydäntenmurskaaja

| Sydäntenmurskaaja> The Heartbreak Kid |
| --- | --- |

Ohjaaja:  Elaine May
Käsikirjoittaja:  Neil Simon
Perustuu:  Bruce Jay Friedmanin novelliin ”A Change of Plan”
Tuottaja:  Edgar J. Scherick
Säveltäjä:  Garry Sherman
Kuvaaja:  Owen Roizman
Leikkaaja:  John Carter
Tuotantosuunnittelija:  Richard Sylbert
Pääosat:  Charles Grodin, Cybill Shepherd
Valmistustiedot
Valmistusmaa:  Yhdysvallat
Tuotantoyhtiö:  Palomar Pictures
Levittäjä:  20th Century Studios
Ensi-ilta:  1972, Suomessa 1974
Kesto:  106 min
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Sydäntenmurskaaja (The Heartbreak Kid) on Elaine Mayn ohjaama romanttinen musta komediaelokuva vuodelta 1972. Neil Simonin tekemä käsikirjoitus perustuu Bruce Jay Friedmanin novelliin ”A Change of Plan”. Elokuvan pääosia esittävät Charles Grodin, Cybill Shepherd, Jeannie Berlin ja Eddie Albert.
Juoni

Nuori New Yorkin juutalaismies Lenny (Grodin) menee naimisiin Lilan (Berlin, ohjaaja Elaine Mayn tytär) kanssa vanhanaikaisesti ilman avioliittoa edeltävää parempaa tutustumista, seksistä puhumattakaan. Nuoripari lähtee autolla häämatkalle Miami Beachiin, mutta jo matkalla Lennyä alkaa ärsyttää yhä useampi piirre nuorikossaan. Perillä Lila polttaa ihonsa ensimmäisenä päivänä ja jää toipumaan huoneeseen. Lenny kohtaa kiusoittelevan, upean blondin Kelly Corcoranin (Shepherd) ja huomaa rakastuvansa tähän nuoren vaimonsa sijasta. Kelly osoittautuu Minnesotasta kotoisin olevan miljonääriperheen tyttäreksi. Pian Lennyn uuden onnen tiellä tuntuu olevan enää pari pikkuasiaa: hän on juuri mennyt naimisiin, huoneeseen toistuvasti yksin jätetty Lila alkaa hermostua, hän ei ole varma onko Kelly tosissaan romanssin suhteen, ja Kellyn isä (Albert) inhoaa kaikkea Lennyssä.
Peräänantamaton Lenny kuitenkin ottaa eron Lilasta ja matkustaa talviseen Minnesotaan tapaamaan Kellyä. Miljonääri-isä yrittää lahjoa Lennyn 25 tuhannella dollarilla jättämään Kellyn, mutta lopulta vietetään Lennyn ja Kellyn häitä.
Vastaanotto ja jälkimaine

Charles Grodin oli roolistaan ehdolla Golden Globe -palkintoon parhaasta miespääosasta musikaali- tai komediaelokuvassa. Ehdolla olivat myös käsikirjoituksestaan Neil Simon ja naissivuosastaan Jeannie Berlin, jonka New York Film Critics Circle roolista palkitsikin.
Vuonna 2002 American Film Institute valitsi Sydäntenmurskaajan sadan kaikkien aikojen hauskimman amerikkalaiselokuvan listalleen. The New York Timesin kriitikot valitsivat se  vuonna 2004 yhdeksi kaikkien aikojen tuhannesta parhaasta elokuvasta maailmassa.
Helsingin Sanomien Mikael Fränti kirjoitti elokuvan tv-esityksen alla sen olevan salakavalasti älykäs komedia, koska se murskaa miehisyyden myyttejä mutta ”täyttää kuin varkain miehisen katseen tavoitteet” Cybill Shepherdin hahmossa.
Uusintaversio

Vuonna 2007 Farrellyn veljekset toivat ensi-iltaan uuden version tarinasta nimellä Sekaisin suhteessa.
Aiheesta muualla

Sydäntenmurskaaja Internet Movie Databasessa (englanniksi)
Sydäntenmurskaaja Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Heartbreak Kid (1972 film)
Käännös suomeksi
Mantsurianaprikoosi

| Mantsurianaprikoosi |
| --- | --- |
 Kukkiva mantsurianaprikoosi
Uhanalaisuusluokitus
 Puutteellisesti tunnettu  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Amygdaloideae
Suku::  Tuomet Prunus
Laji::  'manchurica'  (Maxim.) Koehne (1893)
Synonyymit
 Armeniaca mandshurica (Maxim.) Skvortsov  Prunus armeniaca var. mandshurica Maxim. 
Muunnokset
 Prunus mandshurica var. mandshurica  Prunus mandshurica var. glabra (Nakai) T. T. Yu & L. T. Lu 
Katso myös
   Mantsurianaprikoosi Wikispeciesissä   Mantsurianaprikoosi Commonsissa 
Infobox OKVirheellinen NIMI-arvo: 
Lähikuva kukinnosta.
Nuori viljelty taimi
Mantsurianaprikoosi (Prunus mandshurica) on tuomien sukuun kuuluva kesävihanta puu. Se on kotoisin Koillis-Kiinasta, Koreasta ja Mantšuriasta. Laji on kylmänkestävä mutta erittäin altis luumun rokkovirukselle.
Ulkonäkö ja koko

Mantsurianaprikoosi on 10 metriä korkeaksi kasvava, leveälehtinen ja kausivihanta puu. Sen sisäkuori on punainen ja ulkokuori musta. Lehdet ovat soikeita, kärjestään teräväkärkisiä ja sahalaitaisia. Lehtiruoti on noin 3 cm pitkä. Kukat ilmestyvät keväällä ennen lehtien puhkeamista ja ovat valkoisia tai vaaleanpunaisia. 3 cm. kokoisia hedelmiä muodostuu loppukesällä, ja ne ovat keltaisia, joissa on punaisia laikkuja. Syksyllä lehdet muuttuvat kullanoransseiksi.
Levinneisyys

Mantsurianaprikoosi on kotoperäinen Koillis-Aasiassa, erityisesti Kiinan, Korean ja Mantsurian alueilla. Se viihtyy parhaiten savipitoisessa maaperässä ja kestää hyvin kylmiä ilmastoja.
Käyttö

Matsurianaprikoosin hedelmä on syötävä. Sen makeanhappamat hedelmät soveltuvat säilöttäväksi. Mantsurianaprikoosin siemenistä saatavaa öljyä on tutkittu biodieselin lähteenä. Sitä käytetään myös kosmetiikassa, kuten saippuoissa ja kylmävoiteissa. Siemenet sisältävät antimikrobista fytokemikaalia, floretinia. Perinteisessä kiinalaisessa lääketieteessä kuivattuja siemeniä on käytetty astman ja ummetuksen hoitoon.
Mantsurianaprikoosi saattaa menestyä Etelä-Suomessa. Sen USDA-luokitus on vyöhykkeellä 3.
Nimet eri kielissä

Kiinalaisessa nimistössä mantsurianaprikoosia kutsutaan Koillis-Kiinan aprikoosiksi (东北杏, dōngběi xìng) tai Liaoningin aprikoosiksi (辽杏, liáo xìng). Koreassa sitä kutsutaan nimellä gaesalgu-namu (개살구나무).
Aiheesta muualla

Arboretum Mustila: Ulsike 1993: 43. Prunus mandshurica - mantsurianaprikoosi
| Taksonitunnisteet |
| --- | --- |
Prunus mandshurica:  Wikidata: Q854093  Wikispecies: Prunus mandshurica  BOLD: 367983  CoL: 4N8YZ  EoL: 628572  EPPO: PRNMN  GBIF: 3023411  GRIN: 30037  iNaturalist: 543506  IPNI: 729939-1  IRMNG: 11255839  MoBotPF: 286614  NCBI: 122122  Open Tree of Life: 692781  Plant List: rjp-7998  POWO: urn:lsid:ipni.org:names:729939-1  Tropicos: 27805800  WFO: wfo-0001017338 
Prunus armeniaca var. mandshurica:  Wikidata: Q39779830  GBIF: 4938471  GRIN: 29843  IPNI: 70022448-1  POWO: urn:lsid:ipni.org:names:70022448-1  Tropicos: 27805799  WFO: wfo-0000986117
Youtube Shorts

Logo
Youtube Shorts on videopalvelu Youtuben luoma palvelu alle minuutin pituisille pystysuuntaisille videoille. Avaamisensa jälkeen videoita on katseltu yhteensä yli viisi biljoonaa kertaa.milloin?
Yleistä

Youtube Shorts muistuttaa toiminnaltaan vahvasti Tiktokia. Youtuben osana toimivassa palvelussa käyttäjä selaa loputtomana jatkuvaa videoiden virtaa. Videoiden pituus on 15–60 sekuntia ja ne ovat pystysuuntaisia. Käyttäjä voi muokata videoitaan ja lisätä niille musiikkia. Perinteisten Youtube-videoiden tapaan Shorts-videoita voi kommentoida ja tykätä. Youtube Shorts on lähtökohtaisesti älypuhelimille suunnattu palvelu, mutta se toimii myös muilla laitteilla hakemalla Youtubesta aihetunnisteella #shorts.
Historia

Youtube Shorts julkaistiin syyskuussa 2020 beta-versiona ensimmäisenä Intiassa, kun maassa kiellettiin Tiktokin käyttö. Maaliskuussa 2021 se otettiin käyttöön Yhdysvalloissa, ja heinäkuussa 2021 maailmanlaajuisesti useiden maiden testikäyttöjen jälkeen.
Aiheesta muualla

Kuvia tai muita tiedostoja aiheesta Youtube Shorts Wikimedia Commonsissa
Viralliset sivut
Turun Vanu

| Oy Turun Vanu – Åbo Vadd Ab |
| --- | --- |

Yritysmuoto:  Osakeyhtiö
Perustettu:  27. kesäkuuta 1908
Toimitusjohtaja:  Aline Grönberg 1908 – 1950 Erik Johnsson 1950 – 1968 Lauri Winter 1968 – 1971 Arvi Hyytiä 1971-1989 Lars Nyman 1989-1992
Kotipaikka:  Turku
Toimiala:  Tekstiilikauppa ja -teollisuus sekä vuoden 1977 jälkeen sisustustavaratalo
Omistaja:  Aline Grönberg ja perhe 1908 – 1977 Valintatalo ja Aleksi 13 b 1977 - 1992
Infobox OKVirheellinen NIMI-arvo: 
Oy Turun Vanu – Åbo Vadd Ab oli Turussa ja Helsingissä toiminut yritys vuosina 1908 – 1992. Turun Vanu oli kauppaneuvos Aline Grönbergin Turun Vanuliikkeenä perustama ja johtama tekstiilikauppaa ja -valmistusta harjoittanut tekstiilialan ja kodinsisustuksen erikoisliike. Turun Vanun myyntitoimintaa varten perustettiin vanua, lankoja, vuodevaatetekstiilejä ja patjoja valmistavia teollisuuslaitoksia. Turun Vanulla oli oma laaja myymäläverkoston sekä yritysostojen kautta siihen sulautettiin muutamia yrityksiä. Turun Vanun liiketoiminta muuttui 1977 omistusmuutoksen jälkeen kodin sisustustavarataloksi sekä ja projektimyynti yritykseksi. Turun Vanun toiminta päättyi vuonna 1992.
Turun Vanu oli naisten johtama yritys vuoteen 1950. Johtajana oli Aline Grönberg, hän päätti kaikesta yksin. Prokuristeina hänellä vuonna 1908 ainoana myyjänä aloittanut Gerda Söderholm ja hieman myöhemmin taloon tullut, pääkassaksi ylennyt Elsa Enberg sekä 1920- luvun puolessa välissä palkattu tuotanto- ja ostopäälliköksi ylennyt Martta Elomaa. Gerda Söderholm, Elsa Enberg ja Martta Elomaa olivat aika-ajoin Turun Vanun ja siihen liittyvien yritysten johtokunnissa, prokuristeina ja omistivat välillä myös osakkeita.
Turun Vanun varhaisvuodet

Vuonna 1908 Turussa Aurakatu 12 a:n (nyk. Kultatalo) Antskogin verkatehtaan myymälätalon kellarikerroksesta silloinen myymälänhoitaja Alina Johnsson sai perustaa päätoimensa Anskogin Verkatehtaan Turun myymälänhoitajuuden lisäksi oman myymälänsä. Toimintaa varten perustettiin Alina Johnssonin aviomiehen Konstantin Johnssonin nimissä ”Åbo Vaddaffär, innehafvare C.C Johnsson”. Myyntiartikkeleina olivat vanu eri muodoissa sekä vuodevaatteet ja vuodetarpeet. Liikkeen ainoana apulaisena aloitti  16 -vuotias neiti Gerda Söderholm.
Vuonna 1909 Karl Konstantinin kuoltua Alina Johnsson perusti oman yrityksen ”Åbo Waddaffär, Alina Johnsson”. Liike tunnettiin suomeksi Turun Vanuliikkeenä. Ensimmäisen vuoden kuluessa saatiin valmiiksi 124 käsin tehtyä peitettä. Lisäksi myytiin lakanoita, tyynynpäällisiä, lankoja ja vanua. Vuonna 1912 tehtiin jo 400 peitettä.
Avioliiton myötä 1911 Alinen sukunimeksi muuttui Grönberg. 1913 Aline Grönberg lopetti Antskogilla ja muutti oman Vanuliikkeensä Åkermanin kulmaan puutaloon Aurakadun puolelle.. Sivumyymälöitä tuli toinen Turkuun ja yksi Saloon. Helsinki suurena markkinapaikkana oli erityisen huomion kohde, ja siellä olikin Aline Grönbergin kuollessa viisi myymälää ja Pitäjänmäellä Helsingin myymälöihin peitteitä ja patjoja tuottava teollisuuslaitos Turun Höyhen.
Vanun talo toimitila

Vuonna 1926  arkkitehtien Wäinö Määtän ja August Krookin piirtämä kuusikerroksinen Affärscentrum laajennettiin Åkermanin kulman Aurakadun puolelle.  Turkulaiset tuntevat talon Vanun talona. Aline Grönberg siirsi liiketoimintansa sinne 1925 rakennustöiden ollessa käynnissä. Liiketoiminta kasvoi ja jo parin vuoden kuluttua Turun Vanuliikkeeseen liitettiin kaksi viereistä liikehuoneistoa. Vuonna 1927 Aline Grönberg  suoritti ensimmäisen  yritysostonsa ja avasi kukkakaupan toimitiloissaan.
Toiminnan laajeneminen ja teollisuusyritysten perustaminen

Raaka-aineita valmistukseen saatiin vaihtamalla lumppuja, haahkanuntuvia, sulkia, villaa ja villakudinjätteitä myymälän valmistuotteisiin. Viimeiset raaka-aine erät ostettiin 1965.
Vuonna 1926 ostettiin ensimmäinen kuorma-auto ja Aline Grönbergin poika Erik Johsson perusti Suomen Willan, joka aloitti patjojen teollisen valmistuksen sekä myös järjestelmällisesti hankkia raaka-aineita tekstiilien valmistukseen.
Vuonna 1933 Turun Vanuliike laajeni Affärscentrumin toiseen kerrokseen Åbolands Bankin muutettua pois. Vuosien mittaan samassa osoitteessa Turun Vanuliikkeen päätoimisto laajeni kolmessa kerroksessa.  Pohjakerroksessa sijaitsi puuvillatavara-, verho- ja huopavarasto sekä mainososasto ja konehuone omalla muuntajalla  Maanpäällisessä kerroksessa olivat laskutusosasto, verho-, vanu-, puuvillakangas-, villakangas-,  trikootavara- ja sukkaosastot. Myymälässä oli myös Aline Grönbergin ensimmäisen myymälän tiski, jossa ostettiin tai vaihdettiin raaka-aineita  Turun Vanun tuotteisiin. Yläkerrokseen eli entiseen pankkisaliin johti Berliinistä ostetut Turun ensimmäiset rullaportaat. Niissä lapset saivat ”ookata” vapaasti.  Pankkisali muutettiin liinavaate-,  verho-, huonekalukangas- ja erikoisnäyttelyosastoiksi. Toiseen kerrokseen avatusta kahvilasta tuli turkulaisten kokoontumispaikka. Kahvilan takana oli pääkonttori, peittojen- ja verhojen ompelimo sekä räätälit ja kaksi varastoa. Kymmenkunta varastoa oli lisäksi vielä Vähä-Rauhalinnan kartanossa.
Vuonna 1937 Turun Vanulla oli yhteensä 244 työntekijää, joista pääkonttorissa myyjiä oli 98 ja myymälöissä 82. Näiden lisäksi kotityöläisiä oli Turussa 174 ja Helsingissä 131. Turun Vanulla oli laaja tukkumyynti lähinnä Lounais-Suomessa ja tuotteita meni myös vientiin.
Talvi- ja jatkosodan aikana alkoi säännöstely ja kansalaisille jaettiin ostokortit. Tekstiilitavarat olivat säännösteltyjä ja raaka-aine hankinnat oli entistä tärkeämpää. Tuotannosta osa meni sotatalouteen mutta Vanukin sai sieltä myytävää. Sotien jälkeen myynnissä oli oli laajasti paperista tehtyjä tuotteita myynnissä.
Turun Vanun markkinointia ja mainontaa vuoteen 1950 asti

Saatuaan kunnon myyntitilat suurine näyttelyikkunoineen, Aline Grönberg palkkasi erityisen ikkunasuunnittelijan ja hän aloitti ensimmäisenä Turussa näyteikkunamainonnan. Kaikissa järjestetyissä näyteikkunakilpailuissa Turun Vanuliike sai aina ensimmäisen tai toisen palkinnon.  Ikkunamainonta tuki liikkeessä olevia erikoisnäyttelyitä kuten valkoiset viikot, kotimaisen työn viikko tai verhonäyttely ja vuonna 1943 esiteltiin jopa ensimmäinen esittelyakvaario näyteikkunassa.
Jouluikkuna oli odotettu tapahtuma. Yleisöjoukko oli niin suuri, että tarvittiin poliisivoimia ohjaamaan liikennettä. Turun Vanu huomio lapsia, tulevaisuuden ostajia, he saivat pienen joululahjan. Turun Artukaisten lentokentän valmistuttua 1937 joulupukki saapui ruotsalaisella ABAn koneella.
Tärkeitä mainostapahtumia olivat myös Turun Vanuliikkeen mainosrunokilpailut suomen – ja ruotsinkielisine sarjoineen, lehtimainonta, mainosvalot ja merkkivuosien kuvitetut historiikit. Turun Vanuliike osallistui säännöllisesti vuosittain koti- ja ulkomaisiin messuihin sekä erilaisiin mainoskulkueisiin.
Turun Vanu vuosina 1950-1977

Aline Grönbergin kuoltua,  Turun Vanun osakkeet siirtyivät hänen lapsilleen Anna Alanderille, Erik Johnssonille ja Fjalar Grönbergille sekä heidän perheenjäsenilleen. Ainoat ulkopuoliset osakkeenomistajat olivat Turun Vanun prokuristit Gerda Söderholm ja Elsa Enberg.  Toimitusjohtajaksi ja hallituksen puheenjohtajaksi valittiin Erik  Johnsson. Vuosina 1951 – 1968 toiminta vielä laajeni ja Helsinkiin perustettiin useita myymälöitä.
Vuonna 1968 Erik Johnsson luopui Turun Vanun toimitusjohtajuudesta, uudeksi toimitusjohtajaksi tuli Lauri Winter. Samalla kertaa Turun Vanun toiminta-ajatukseen lisättiin lause:  ”omistaa ja hallita kiinteää omaisuutta”. Toimitusjohtaja vaihtui  vuonna 1971, jolloin Arvi Hyytiä aloitti ja hallituksen puheenjohtajaksi nimitettiin ekonomi Rauno Virtanen. Virtanen  osti koko osakekannan ja saneerasi toimintaa mm. lopettamalla myymälöitä ja vaatteitten myynnin. Varasto myytiin Seppälälle. Virtanen lopetti myös Turun Peiteteollisuuden ja Turun Höyhenen taeollisuuslaitokset,
Valintatalon aika 1977 – 1992

Vuonna 1977 omistajiksi tulivat Valintatalo ja Aleksi 13. Rauno Virtanen lopetti ja Jorma Ihatsu aloitti hallituksen puheenjohtajana. 
Näinä vuosina Helsinkiin perustettiin kolme uutta myymälää sekä uutta kokonaispalvelumuotoa kokeiltiin vuonna 1982  Tikkurilassa Sisustajan Suurhallissa. Samassa myymäläkokonaisuudessa toimivat Turun Vanun lisäksi Maalikulma ja Mattomaailma.
Toinen uutuus oli Helsingissä vuonna 1984 Polardesign, jonka toiminta-ajatus oli ”räätälöity sisustuspalvelu”. Kolme yritystä: Turun Vanu, Sisustuspalvelu Koski & Co ja Turun Vanun omistama Polardesign inc. Tarkoituksena on myydä rakennus- ja saneerausmateriaalit sekä sisustustavarat yhdestä paikasta. Polardesign vei lisäksi suomalaisia huonekaluja Japaniin, Eurooppaan ja Yhdysvaltoihin, ja sillä oli kolme vähittäiskauppaa Hongkongissa.
Nyt keskityttiin projektimyyntiin. Turun Vanu suunnitteli sisustustekstiilit ja ompelutyön ja ylöspanon. Suurimpia projekteja olivat Hotelli Pulkovskaja Leningradissa (nyk. Park Inn by Radisson Pulkovskaya hotel), Hotelli Družba Viipurissa, Wärtsilä Turun Telakan valmistamat M/S Silvia Regina ja M/S Finlandia.
Vuonna 1989 toimitusjohtajaksi valitiin Lars Nyman ja vuonna 1992 Turun Vanu asetettiin konkurssiin.
Yritysnimen muutokset Kaupparekisteriin

Turun Vanuliikkeen/Vanun yhtiömuoto oli yksityinen elinkeinonharjoittaja vuoteen. 1943 Turun Vanusta tuli osakeyhtiö.
1908 Åbo Vaddaffär, innehafvare C.C Johnsson.
1909 Åbo Waddaffär, Alina Johnsson.
1919 Åbo Waddaffär, Aline Grönberg.
1929 Turun Vanuliike – Åbo Waddaffär,  Aline Grönberg.
1937 Turun Vanu – Åbo Vadd, Aline Grönberg.
1943 Oy Turun Vanu – Åbo Vadd  Ab.
1981 Oy Turun Vanu
Turun Vanun ostamat yritykset

1927 Antskog Klädesfabrik Ab Åboförsäljning (Antskogin verkatehtaan Turun  myymälä)
1929 Limnellin Lankakauppa
1930 Helsingin Vanuliike, Museokatu 28. (Muutettiin Turun Vanuliikkeen myymäläksi Helsinki III)
1941 Svartvaru Magasinet i Åbo Lempi Lindroos, josta muodostettiin  Oy Mustakangas.
Turun Vanun toiminnan ympärille 1926 – 1953 perustetut muut yritykset > A. Mattlin Eftr.

1922 Aline Grönbergin tytär Anna Alander osti omiin nimiinsä Helsingistä tuote- ja lyhyttavaraliikkeen A. Mattlin Eftr. Hän muutti liikkeen naisten tavarain liikkeeksi. Ulkomaan messuilta saamansa idean mukaan hän aloitti työtakkien myynnin, josta tulikin yksi liikkeen tuottavimmista myyntituotteista. Liikkeellä oli parhaimmillaan 4 myymälää Helsingissä, joista kaksi oli yhteismyymälöitä Turun Vanun kanssa.  Oman liikkeensä ohella Anna johti myös Turun Vanun Helsingin myymälöitä. Anna kuoltua 1975 liikettä jatkoi Annan aviomies Eric Alander vuoteen 1991.
Turun Vanun toiminnan ympärille 1926 – 1953 perustetut muut yritykset > Suomen Villa

Aline Grönbergin poika Erik Johnsson perusti Suomen Villan vuonna 1926 aloittaen patjojen teollisen valmistuksen. Suomen Villa osti Turun Vanuun vaihdossa saadut raaka-aineet ja myi valmistuotteensa pääasiassa Turun Vanulle.  Suomen Villa toimi vuoteen 1971 asti mutta poistettiin kaupparekisteristä 1995.